CELEX: C2006/249/07
Language: sl
Date: 2006-10-14 00:00:00
Title: Zadeva C-329/06: Predlog za sprejetje predhodne odločbe, ki ga je vložilo Verwaltungsgericht Sigmaringen (Nemčija) 28. julija 2006 — Arthur Wiedemann proti Land Baden-Württemberg

14.10.2006   
            
            
               SL
            
            
               Uradni list Evropske unije
            
            
               C 249/3
            
         Predlog za sprejetje predhodne odločbe, ki ga je vložilo Verwaltungsgericht Sigmaringen (Nemčija) 28. julija 2006 — Arthur Wiedemann proti Land Baden-Württemberg
   (Zadeva C-329/06)
   (2006/C 249/07)
   Jezik postopka: nemščina
   Predložitveno sodišče
   Verwaltungsgericht Sigmaringen (Nemčija)
   Stranki v postopku v glavni stvari
   
      Tožeča stranka: Arthur Wiedemann
   
      Tožena stranka: Land Baden-Württemberg
   Vprašanja za predhodno odločanje
   
               1)
            
            
               Ali je treba člena 1(2) ter 8(2) in (4) Direktive 91/439/EGS (1) razlagati tako, da odvzem vozniškega dovoljenja zaradi pomanjkanja vozniških spretnosti s strani upravnega organa v državi običajnega prebivališča ne nasprotuje izdaji vozniškega dovoljenja s strani druge države članice in mora država običajnega prebivališča načeloma priznati tudi takšno vozniško dovoljenje?
            
         
               2)
            
            
               Ali je treba člena 1(2) in 7(1)(a) v povezavi s prilogo III, člen 8(2) in (4) Direktive 91/439/EGS razlagati tako, da država običajnega prebivališča ni zavezana priznati vozniškega dovoljenja, ki ga je imetnik po odvzemu svojega vozniškega dovoljenja v državi običajnega prebivališča nezakonito pridobil z načrtno prevaro organa za izdajo vozniških dovoljenj države izdajateljice in brez dokazila o ponovni pridobitvi vozniških spretnosti ali zaradi sodelovanja z uslužbenci organa države izdajateljice ?
            
         
               3)
            
            
               Ali je treba člena 1(2) ter 8(2) in (4) Direktive 91/439/EGS razlagati tako, da lahko država običajnega prebivališča po odvzemu vozniškega dovoljenja s strani svojih upravnih organov začasno ustavi priznanje ali prepove uporabo vozniškega dovoljenja, izdanega v drugi državi članici, dokler država izdajateljica ne presodi, ali se protipravno pridobljeno vozniško dovoljenje prekliče?
            
         
      (1)  UL L 237, str. 1.